Document ID: 31999R1228

31999R1228
L 154/91
SLUŽBENI LIST EUROPSKE UNIJE
UREDBA KOMISIJE (EZ) br. 1228/1999
od 28. svibnja 1999.
o serijama podataka koje treba izraditi za statistiku osigurateljnih usluga
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ, Euratom) br. 58/97 od 20. prosinca 1996. o strukturnim poslovnim statistikama (1), kako je zadnje izmijenjena Uredbom (EZ, Euratom) br. 410/98 (2), a posebno njezin članak 12., točke ii., v. i vii.,
(1)
Budući da je Uredba (EZ, Euratom) br. 58/97 utvrdila zajednički okvir za izradu statistike Zajednice koja se odnosi na strukturu, djelatnost, rezultate i konkurentnost sektora osiguranja unutar Zajednice.
(2)
Budući da bi trebalo točno odrediti učestalost prikupljanja višegodišnjih statistika osigurateljnih usluga;budući da je potrebno točno utvrditi prvu referentnu godinu za prikupljanje rezultata utvrđenih u Prilogu 5. Uredbi (EZ, Euratom) br. 58/98; budući da bi trebalo točno utvrditi raščlambu rezultata za izradu statistike osigurateljnih usluga.
(3)
Budući da su mjere predviđene ovom Uredbom usklađene s Odborom za statistički program,
DONIJELA JE OVU UREDBU:
Članak 1.
Učestalost prikupljanja višegodišnjih osobina, raščlamba rezultata i prva referentna godina za prikupljanje rezultata iz članaka 4., 8. i 9. Uredbe (EZ, Euratom) br. 58/97 pobliže su utvrđeni u serijama podataka u Prilogu ovoj Uredbi.
Članak 2.
1. Države članice izrađuju te serije za podatke od referentne godine 1999. nadalje za osobine iz Popisa A navedene u stavku 3. odjeljku 4. Priloga 5. Uredbi (EZ, Euratom) br. 58/97 i za podatke od referentne godine 2003. nadalje za osobine iz Popisa B navedene u stavku 4. odjeljku 4. Priloga 5. toj Uredbi.
2. Države članice sastavljaju serije podataka i za osobine iz Popisa A za referentne godine 1996., 1997. i 1998. ako je to u skladu s postojećom nacionalnom praksom te za osobine iz Popisa B za referentne godine 2000., 2001. i 2002. ako je to u skladu s postojećom nacionalnom praksom.
Članak 3.
Ova Uredba stupa na snagu dvadesetog dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 28. svibnja 1999.

Labels: 12
2
4
19